रीचर
- फ़िन्ली। - स्पाइवी का कुछ पता चला?
कुछ भी नहीं। तुम्हें?
हबल ने अपनी पत्नी से झूठ बोला। एक साल से बैंक में काम नहीं कर रहा।
अब यह बात हमारी समझ से बाहर है।
- और कुछ? - भाड़े की गाड़ी को लेकर कुछ पता चला।
किसी चालक ने नौ नंबर ग्रामीण मार्ग से हटकर 97 नंबर मील पत्थर से सौ गज़ पश्चिम की ओर
एक जली हुई गाड़ी देखी। वहीं जा रहा हूँ।
- उसके बारे में और किसे पता है? - जिन्हें ज़रूरत है।
तो तुम नाश्ता करने रुक गए।
काफ़ी मेहनत की। रास्ते में था।
नहीं, शुक्रिया।
आप ही का नुकसान है।
हाँ, दिल की बीमारी तो नहीं होगी।
किसान अपने सुअर का पीछा कर रहा था, उसे यह दिखी।
रॉस्को ने टील को बताया नंबर मॉरिसन के पूर्व कैदी जैसा था
ताकि सच सामने न आए।
- नंबर प्लेट नहीं है। - हाँ।
किसी ने रंगकर छुपाने की कोशिश की पर बारिश के चलते सच सामने आ गया।
जो लंबा था, इसलिए वह एसयूवी चाहता।
यह मतलब नहीं कि उसी की थी।
गाड़ियों की कमी नहीं है। शायद चोरी की हो।
लापता होने की रपट हो गई होती।
इंजन या पैट्रोल की टंकी में आग नहीं लगी।
जलने के निशान बीच में गहरे हैं, उसके बाद फैल गई।
ज्वलनशील चीज़ डालकर फैलाई।
नहीं। रॉस्को है।
हैलो!
यहाँ क्या है? यह जो की गाड़ी है क्या?
शायद। पक्का नहीं कह सकते।
काफ़ी बुरी तरह से जली है।
शायद थोड़ा-बहुत चेसिस नंबर दिख जाए।
फ़ोरेंसिक वालों को तस्वीरें भेज सकते हैं।
फ़ौज का पुराना पैंतरा है।
जब बंदूक का तेल खत्म हो जाए, तो टमाटर की चटनी के
एसिटिक एसिड और रगड़ के लिए नमक से धातु अच्छे से साफ़ किया जा सकता है।
और तुम इसे खाते हो।
स्वाद अच्छा होता है।
पिकार्ड को कहता हूँ चेसिस नंबर का पता लगाए।
मामूली डिटेक्टिव के मुकाबले में, फ़ेडरल एजेंट को जल्दी पता चलेगा।
ब्लू कैट में कैसा रहा?
स्पाइवी पहले दक्षिण अमरीकियों के हाथ लग गया।
- गाड़ी की डिक्की में मिला। - धत्।
तुमने कहा था कि कुछ पता नहीं चला, लाश का नहीं बताया।
इससे पहले कि और सुराग मारे जाएँ, इन्हें ढूँढ़ना होगा।
पता है कि कहाँ मिलेंगे, पर वे मुँह नहीं खोलेंगे।
पूछताछ करने में माहिर हूँ।
उतने भी अच्छे नहीं।
सात।
जब से मेरे शहर में आए, सात लाशें गिर चुकी हैं।
उन्होंने मुझ पर हमला किया, और वे लैस थे।
ठीक है। मैं समझता हूँ।
असली संख्या आठ है। हबल भी मर चुका है। बस मिला नहीं है।
या तो कुछ बताते नहीं या मुझे गुस्सा दिलाने वाली बात करते हो।
यह जानने का मौका गँवा दिया कि दक्षिण अमरीकियों को किसने भेजा।
- तुम कहाँ चले? - उन लाशों को ठिकाने लगाने।
हम सबूतों को नष्ट नहीं करते।
अगर लाशें मिल गईं तो राज्य, प्रांत, हर जगह से पुलिस आ जाएगी।
क्या पता, कौन भरोसे के लायक है।
जब तक जो का कातिल नहीं मिलता, छुपाकर रखनी होगी
ताकि तहकीकात के बारे में किसी और को पता न चले।
पता है। मैं उस पर नज़र रखूँगी।
हे भगवान, इसकी टाँगें।
मैंने वह बाद में किया।
टेट्रिस के जैसा है।
घाव से गोली बाहर निकली है।
तुमने उन्हें पीठ में गोली मारी।
फ़िन्ली से कहा उन्होंने तुम पर हमला किया।
फ़िन्ली को जो सुनना था, वही कहा।
यह कोई फ़िल्म नहीं है। उन्हें मारने का मौका मिला तो मार दिया।
बगदाद में क्या हुआ था?
तुम्हारी केजे से बात हुई।
नहीं, वह मुझसे बात कर रहा था, पर बात को घुमाओ मत।
अगर हमें कामयाब होना है, तो जानना है कि किसके साथ काम कर रही हूँ।
तो बगदाद में क्या हुआ था, रीचर?
बगदाद में नहीं।
उत्तर में 40 किलोमीटर आगे छोटा सा गाँव था।
लापता पीएफ़सी का पता लगा रहा था।
दस-ग्यारह साल के कुछ लड़के हर रोज़
बम से उड़ाई विमानशाला में फ़ुटबॉल खेला करते।
मुझे देखते तो हाथ हिलाते। मैं भी हाथ हिलाता था।
एक रात, देर हो गई, वे वापस नहीं गए।
विद्रोहियों और आईईडी के बीच, मैं उन्हें हिफ़ाज़त से घर पहुँचाना चाहता था।
मैं विमानशाला वापस गया ताकि उन्हें अकेले न लौटना पड़े।
गाँव के तीन आदमी लड़कों के साथ गलत बर्ताव कर रहे थे।
बाकी तुम समझ जाओ।
मैंने बच्चों को वापस भेजा, पर बड़ों को एक मौका देने के लिए रुक गया।
इराकी पुलिस के सामने आत्मसमर्पण, या मेरे सवालों के जवाब।
पता था कि वे मुझे नहीं छोड़ेंगे।
इसलिए, जब वे आए, मैं तैयार था।
केजे को इसका कैसे पता चला?
क्लाइनर के पास पैसा है। पहुँच और जानकारी खरीदी जा सकती है।
तो, इस बात से
परेशानी है कि बच्चों के साथ गलत करने वालों को मारता हूँ?
क्योंकि मुझे जानना है कि मैं किसके साथ काम कर रहा हूँ।
नहीं।
शायद नहीं है।
अच्छी बात है। अब हवाई अड्डे चलकर, लाशों को ठिकाने लगाते हैं।
धत् तेरी।
हो गया।
क्या?
कुछ नहीं।
बस...
जब मोज़्ली से पूछा कि क्लाइनर किस तरह का काम करता है,
उसने बताया कि ट्रकों, भूमि-भवन, रसायनों का।
पता है उसने क्या नहीं बताया? खेती।
मैंने तुमसे कहा था। इस तरह का वितरण आम बात है।
फिर भी।
हद से ज़्यादा जानवरों का चारा था।
क्या यह करना ज़रूरी है?
कई जैगुआर गाड़ियाँ हैं, पर हम सिर्फ़ एक का नंबर पहचानेंगे।
जॉर्जिया
एक कमरा चाहिए। तीसरी से सातवीं मंज़िल पर अगर हो।
- बड़ा बिस्तर या दो छोटे वाले? - दो छोटे।
दो छोटे बिस्तर वाला सिर्फ़ एक सुईट बचा है।
कोई बात नहीं।
तो फिर, ठीक है।
मुझे कोई पहचान पत्र दिखाइए।
ऑफ़िसर वेल्टी के नाम से दर्ज कर दीजिए। नाम यूडोरा है। ई-यू-डी-ओ-आर-ए।
इतने नकद रुपये कहाँ से मिले?
डिक्की में पड़े हमारे दोस्तों से।
मुझे मारने की कीमत काफ़ी है।
अगर वे लोग जालसाज़ी करते थे, तो तुमने जालसाज़ी वाले पैसे दिए।
मुझे कोई मतलब नहीं।
- यूडोरा वेल्टी? उनकी किताबें पसंद हैं? - हैरान हूँ कि तुमने उनके बारे सुना।
मुझे लघु कहानियाँ पसंद हैं। सीधे मुद्दे पर।
कोई बेकार बात नहीं।
वैसे तुम्हें वेल्टी पसंद हैं, पर सफ़र के समय मार्गरेट मिचेल।
- कहानियाँ लंबी-चौड़ी... - जॉर्जिया की हूँ, प्रतिनिधित्व तो होगा।
रात को फ़ोन नेटवर्क पर जानकारी हासिल करोगे?
झूठे नामों से आदमी के बारे में काफ़ी पता चलता है।
मुझे भुलाए गए उप-राष्ट्रपति और यैंकी सेकंड बेसमैन पसंद हैं।
अगर मुझे पता होता तो विली रैंडॉल्फ़ के नाम से दर्ज करवाती।
सुबह-सुबह हम पीट जॉबलिंग के पते पर जाएँगे।
अगर कुछ अनुमान लगा पाएँ कि जॉबलिंग का हत्यारा मेरे भाई को क्यों मारना चाहता था।
योजना तो अच्छी लगती है।
क्या कर रहे हो?
समय ले रहा हूँ। अगर कोई यहाँ तक पहुँच जाए,
यह उन्हें रोकेगा नहीं, पर थोड़ा समय लगेगा, और मुझे गोली चलाने का समय मिलेगा।
- अगर नौकरानी आ जाए तो? - बड़ी ताकतवर नौकरानी होगी।
पता है, हम सातवीं मंज़िल पर हैं?
कोई उस खिड़की तक नहीं पहुँच सकता।
ऐसे निशानचियों को जानता हूँ जो 15वीं मंज़िल पर हमें मार सकते हैं।
वहाँ सिर रखकर मत सोना जहाँ होने की उम्मीद हो।
मॉली बेथ।
इतनी देर से फ़ोन करने की माफ़ी चाहती हूँ। जगाया तो नहीं?
लगा था कि तुम फ़ोन करोगी।
इस मामले से जुड़ी, जो की कई फ़ाइलों का पता लगाया।
पता नहीं अगर इन्हीं में सब कुछ है, पर काफ़ी जानकारी है।
नकल करके, सुबह तक सब कुछ तैयार कर लूँगी।
- शाम पाँच बजे विमान अटलांटा पहुँचेगा। -वहाँ नहीं मिल सकता।
एयरपोर्ट पर कई कैमरे लगे हैं।
फ़ाइलें अदल-बदल करते हुए चार कानून तोड़ेंगे। कोई रिकार्ड नहीं होना चाहिए।
मॉली बेथ, फ़ाइव पाइंट्स स्टेशन की ट्रेन लेना। वहाँ सुरक्षा नहीं है।
मुलाकात का इंतज़ार है।
ऐसी परिस्थितियों में नहीं। बस...
जो तुम्हारी बड़ी बातें करता था।
- कल मिलेंगे। - ए।
ज़रा रुकना।
वह उन कागज़ात को पहुँचाने आ रही है जिन्हें डाक से भी भेज सकती थी।
जो के बारे में बात करने के लिए, तुम दोनों एक-दूसरे से मिलना चाहते हो,
तो इंतज़ार किस बात का? बात करो।
हैलो...
तुम लोग काफ़ी करीब होगे अगर वह तुम्हें मेरी कहानियाँ सुनाता था।
तुमने कितना समय साथ काम किया?
मैंने दो साल पहले काम शुरू किया,
पर उस समय, जो काफ़ी पहले से काम कर रहा था।
काफ़ी जाना-माना था।
ऊपर से नीचे तक, सब उसकी इज़्ज़त करते थे, हमेशा काम करके मिसाल देने वाला।
हाँ, समझता हूँ।
वह बोलता रहता कि तुम कितने समझदार हो।
इतने समझदार कि अपने लिए मुसीबत मोल ले लो, और...
कभी-कभी उसकी नाक में दम कर देते थे।
पर उसने कहा था कि तुम अच्छे आदमी हो,
और हालांकि तुम उसके छोटे भाई हो, फिर भी वह तुमसे प्रेरित होता था।
मेरे लिए, इसका उल्टा था।
उसके अलावा, खुद को कभी किसी से छोटा नहीं समझा।
खुशी है कि तुम उससे मिली, मॉली बेथ।
मेरा भाई अलग ही किस्म का इंसान था।
जल्दी लोगों से घुलता-मिलता न था, तो तुममें कोई खास बात होगी।
वह तुम्हारी काफ़ी परवाह करता होगा।
मैं भी उसकी परवाह करती थी।
बहुत।
मुझे काम पर लगना चाहिए। कल मुलाकात होगी।
गुड नाइट।
तुम ठीक हो?
मैं ठीक हूँ।
परिवार का कोई चला जाए तो अलग दर्द होता है।
जब मेरे माँ-बाप गुज़रे, मैं इतनी बड़ी थी कि सब याद रहे
और इतनी छोटी कि कुछ भी समझ नहीं पाई।
तुम्हें तकलीफ़ हो रही है, फिर भी तुमने मॉली बेथ को दिलासा दिया।
जो ने ठीक कहा था।
तुम अच्छे आदमी हो।
मैं नहाकर आता हूँ।
कमरे में खाना नहीं मँगवाया, हाउसकीपिंग की भी ज़रूरत नहीं है।
अगर कोई दरवाज़े से आने की कोशिश करे, तो गोली मार देना।
रखवाली कौन कर रहा है?
तो, जॉबलिंग की पत्नी शायद साथ न देना चाहे।
पति की हत्या हो गई, कोई सुराग नहीं, उसे पुलिसवाले खास पसंद नहीं।
समझ गया।
मैं बात करूँगी।
ठीक है।
ए...
तो कल रात जो कुछ हुआ, मेरे लिए सब पहले जैसा है।
हमें एक काम पूरा करना है।
ठीक है।
गुड मॉर्निंग, मैडम।
- यह पीट जॉबलिंग का घर है? - हाँ। आपकी कोई मदद करूँ?
हम पुलिस से हैं, मैडम। ऑफ़िसर वेल्टी और रैंडॉल्फ़।
आपसे पीट के बारे में बात करनी है।
- कुछ हुआ है क्या? - हम बस कुछ बात करना चाहते हैं।
अगर आपको आराम हो तो बाहर बात कर सकते हैं।
नहीं, आप अंदर आ सकते हैं। पीट रसोई में है।
कुछ पुलिसवाले तुमसे बात करना चाहते हैं, पीट।
सब कुछ ठीक है?
आप पीट सीनियर हैं?
आप हमारे बेटे को ढूँढ़ रहे हैं।
- पीटी ठीक तो है? - वह ठीक है, मैडम।
हाल ही में, उनकी ट्रक कंपनी में, डकैती से जुड़ी कुछ वारदातें हुईं।
उनका कोई हाथ नहीं था।
पर हम उनसे कुछ सवाल पूछना चाहते हैं, अगर हमारी तहकीकात में मदद कर पाएँ।
शुक्र है। आपने तो मुझे डरा ही दिया था।
यह कभी-कभी होता है, जब लोग मेरे दोनों पीट में चक्कर खा जाते हैं।
छोटा काफ़ी समय से हमारे साथ नहीं रहता। पत्नी, जूडी के साथ ब्रुकहेवन में रहता है।
यह रहा उसका पता।
- शुक्रिया। - शुक्रिया।
तुमने झूठ क्यों कहा?
वे भावुक हो जाते। हमारे पास समय नहीं है।
मुझे लगा कि चार्ली हबल और मॉली बेथ के बाद,
तुम किसी को बुरी खबर नहीं देना चाहते थे।
हमारे पास समय नहीं है।
- आप मुझसे मिलना चाहते थे, सर? - कैप्टन, आ जाएँ।
इसकी ज़रूरत नहीं। छोटी सी बात है।
मैंने सुना है कि तुम मिस्टर क्लाइनर को तंग कर रहे हो।
मैं मॉरिसन कत्ल की तहकीकात कर रहा था, जैसा कि आपने मुझसे कहा था।
वे बोले कि तुमने अपने शरीर के हिस्से को उनके शरीर में डालने की धमकी दी।
तुम्हारे हाथ और उनके कलेजे को लेकर?
अफ़सोस है कि हालात रूखे हो गए। मुझे भी अच्छा नहीं लगा।
मैं तुम्हें एक बात साफ़-साफ़ बता दूँ।
क्लाइनर मारग्रेव के सबसे महत्वपूर्ण बाशिदों में से हैं, इसलिए हम उनसे
और उनके परिवार से इज़्ज़त के साथ पेश आते हैं।
यह नियम उतना ही सख्त है जितना कि मेरी छड़ी का सिरा। समझ गए?
बिल्कुल।
उन्होंने तुम्हें अपनी जगह से हटाने का सुझाव दिया,
जोकि एक विडंबना है क्योंकि जब तुम्हें नौकरी पर रखा गया,
तुम्हारी तनख्वाह उन्हीं के दिए दान से पूरी कर पाए थे।
और मैं उसका शुक्रगुज़ार हूँ, सर।
तो फिर दिखाओ भी।
इस फ़ाइल में पुराने अपराधियों के
रिकार्ड हैं जिनका मॉरिसन से पंगा था।
शहर में उतावले वोटर मेरे अनुशासन कायम करने का इंतज़ार कर रहे हैं।
इन कागज़ात की अच्छी तरह तहकीकात करो,
पता करो कि हमारे सिपाहियों को किसने मारा,
और शायद हमें दिखाई दे कि तुम्हारी भारी तनख्वाह को
थोड़ा और बढ़ाया जा सकता है।
आई बात समझ में?
पूरी तरह से।
और यह आखिरी बात मैं तुम्हें साफ़-साफ़ शब्दों में बता दूँ।
पहले मुझसे मंज़ूरी लिए बगैर, इस मामले में तुम एक भी कदम नहीं उठाओगे।
एक कदम भटके तो मामले से हटा दिए जाओगे।
दो कदम भटके तो तुम्हारी नौकरी जाएगी।
नियम मानकर चलना है या नहीं? तुम्हारी मर्ज़ी है।
दखल देने की माफ़ी चाहूँगा।
फ़िन्ली, तुम्हारे पिता का फ़ोन है, ज़रूरी बात है।
मुझे फ़ोन पर बात करने की इजाज़त है?
मुझसे पंगा मत लो।
- हैलो, पापा! -हैलो।
जो विधि चाहिए थी, मिल गई।
मैं कुछ सामग्रियाँ पढ़ नहीं पा रहा। तुम्हें एक कॉपी देना चाहूँगा।
पापा, मैं चाहता तो हूँ, पर इस समय निकल नहीं पाऊँगा।
- पर इलाके में मेरे कुछ दोस्त हैं। - उन्हें भेज दो।
एक घंटे में मेरे घर से दो-एस, तीन-डबल्यू।
और माँ कैसी हैं? और मेरी छोटी बहनें?
- वे ठीक हैं। -सुनकर अच्छा लगा।
- जल्दी बात होगी। - अच्छा।
अभी कैप्टन फ़िन्ली से बात हुई।
- सब ठीक है? कोई खबर मिली? - घबराने की कोई बात नहीं है।
मुझे जाँच से संबंधित कुछ नाज़ुक जानकारी देने जाना है।
खुद।
आपकी जगह कोई और आएगा?
हम और किसी को इसमें शामिल नहीं कर सकते।
पर मुझे कुछ ही घंटे लगेंगे।
घबराइए मत। किसी को नहीं पता कि आप यहाँ हैं।
मुझे यह करना तो नहीं चाहिए,
पर आपको यह चलानी आती है?
मेरे पिता ने मुझे सिखाया था।
ज़रूरत पड़े तो, चलाने से हिचकिचाइएगा नहीं।
हिचकिचाने से आपकी जान जा सकती है।
दूध, शक्कर?
प्लीज़, दोनों को ब्लैक कॉफ़ी दीजिए।
यह लीजिए।
तो...
- आपके पति के बारे में... - वह मर चुका है न?
हाँ।
- हाँ, वह मर चुके हैं। मुझे अफ़सोस है। - मुझे नहीं है।
अच्छा। हमने ऐसी प्रतिक्रिया की उम्मीद नहीं की थी, मिसेज़ जॉबलिंग।
मिलर। मैंने उसका नाम नहीं लगाया।
मिस मिलर, आपको अपने पति के मरने से फ़र्क क्यों नहीं पड़ता?
ऐसा नहीं कि फ़र्क नहीं पड़ता, बस अफ़सोस नहीं है।
उसे बार-बार आगाह किया था कि इस सब में फँस जाएगा।
किस चीज़ में?
ऐसी जगह में, किसी ट्रक चालक को जानते हैं
जो अपने माँ-बाप के घर का कर्ज़ा उतार पाए?
- आप कभी बात करते हैं? - जब मन हो तो।
तो आपको शक था कि आपके पति किसी तरह के गैरकानूनी काम में शामिल थे?
वह अपनी कंपनी से, क्लाइनर से चोरी कर रहा था।
वह मियामी में एयर कंडीश्नर पहुँचाता था।
उसने मानने से इनकार किया, पर जो पैसे कमाता था,
उनसे लगता है कि सभी एसी वहाँ नहीं जाते थे जहाँ जाने चाहिए थे।
पता था कि गलत आदमी को गुस्सा आ जाएगा।
गलत आदमी ने आपके पति को पीछे से गोली मार दी और खेत में पड़ा छोड़ दिया।
यह बताने के लिए अपना मुँह खोल रहे हैं?
हाँ। मैं भी किसी की परवाह करता था जो मारा गया।
तो, अगर आप कुछ बताना चाहती हैं, तो अभी बताइए।
मैं आपको बक्से दिखा सकती हूँ।
उसके काम से। मेरा अनुमान है कि इन्हें लेता, नए बक्सों में डालता,
काले बाज़ार में इन्हें बेचता था। बक्सों का आना-जाना लगा रहता था।
वह मुझे बिस्तर में खुश रखता था, इसलिए मैं सब बर्दाश्त कर लिया करती।
जिस रात पीट मारा गया, आपको नहीं पता कि वह किससे मिल रहा था?
नहीं। उसे अकसर फ़ोन आते थे, भागकर चला जाता, कई दिनों तक घर न लौटता।
शुरू-शुरू में, मैं पूछा करती और उससे और झगड़े होते।
- इसलिए लापता होने की रपट नहीं लिखवाई? - वह भी, और मैंने परवाह करना छोड़ दिया।
एक हद तक ही बर्दाश्त हो सकता है।
उसे अज्ञात लोगों के साथ दफ़ना दीजिए। मैं कल यहाँ से जा रही हूँ।
जब तक घर नहीं बेच लेती, माँ-बाप के साथ रहूँगी।
जॉर्जिया से कोई लेना-देना नहीं, और न ही उस कमीने से है।
फ़िन्ली।
दो-एस, तीन-डबल्यू, समझ गया।
हम निकल रहे हैं।
हमें जाना है। तुम्हें वर्दी बदलनी होगी।
जॉबलिंग को जनरल इलेक्ट्रिक से अधिक एसी बेचने पड़े होंगे ताकि ऐसे घर ले सके।
वह क्लाइनर के लिए नकली नोट अदल-बदल करता था।
मॉली ने कहा था कि जो ने जालसाज़ी बंद करवा दी थी।
दक्षिण अमरीका में नोट छापे जाते हैं, पर जिन्हें पार्किंग में छोड़ा था,
वे फ़्लोरिडा पहुँचाते थे। जॉबलिंग असली एसी लेकर जाता था,
खाली बक्सों में नकली नोट भरा करता, उन्हें वापस मारग्रेव ले जाता,
पर पहले, अपने लिए कुछ हटाकर रख लेता।
आत्मविश्वास से कह रहे हो।
एक सोच है। उम्मीद है कि जो की फ़ाइलों से इसकी पुष्टि हो।
हम सही जगह पर तो हैं न?
पिकार्ड के दफ़्तर से दो ब्लॉक दक्षिण, तीन ब्लॉक पश्चिम की ओर।
हम सही जगह पर हैं।
वह आ रहा है।
चार तक गिनो, फिर पीछे आना।
सब ठीक हैं?
हाँ, हम ठीक हैं।
चार्ली और बच्चों को कौन संभाल रहा है?
कोई नहीं। कुछ समय, वह खुद संभाल लेगी।
चेसिस के बारे में क्या मिला?
किसी शेवी ईक्वीनॉक्स का नंबर है जो भाड़े की गाड़ी है।
पिछले हफ़्ते किसी ने ली थी,
मारग्रेव से 40 मील बाहर एक सराय में गाड़ी की पहचान हुई।
एक ही समस्या है, गाड़ी और सराय, दोनों रॉन हैसी के नाम हैं।
यानी जो। वह यैंकी के बैकअप कैचर के नाम इस्तेमाल करता था।
अच्छा है कि अनदेखा नहीं किया।
हो सकता है कि वह वहाँ से निकला ही न हो।
- शायद कोई ज़रूरी चीज़ छोड़ गया हो। - हो सकता है।
बारीकी में रिकार्ड रखता था। बहुत लेख होते थे।
सराय का पता, 1517 ओगलथोर्प मार्ग। याद कर लो, फिर फेंक दो।
एक काम करो, यार, जल्दी से इसे खत्म करो।
मैं मुश्किल में फँसा हूँ, मेरी नौकरी चली जाएगी।
बड़ी मेहरबानी।
रॉन हैसी यहाँ रुका था। आप क्यों पूछ रहे हैं?
देखना था कहीं अपनी कोई चीज़ तो नहीं छोड़ गया।
छोड़ा, ब्रीफ़केस और कपड़ों का बैग। लगभग 20 मिनट पहले आकर ले गया।
- कौन? - रॉन हैसी।
वह कैसा दिखता था?
ठीक-ठाक कद, विदेशी, शायद हिस्पैनिक था।
वे हमसे 20 मिनट आगे हैं, किसी भी दिशा में जा सकते हैं।
- वह ब्रीफ़केस गया। - उससे फ़र्क नहीं पड़ता।
- वह लेख लिखता था। - हाँ।
जानता था कि कोई उसके पीछे आएगा, इसलिए छुपा दिए होंगे।
अगर तुम जो का सामान लेकर निकलो, तो क्या करोगी?
उसका भाई ढूँढे, उससे पहले भाग जाऊँगी।
तेज़ी से भागोगी। ब्रीफ़केस लेकर, कपड़ों का बैग फेंक दोगी।
धत् तेरी।
अच्छा, जो, देखें कि तुम उतने समझदार हो जितना कि मुझे लगता है।
नहीं।
जॉबलिंग का गराज ग्रे की क्लाइनर वाली फ़ाइल
करने लायक कुछ काम लगते हैं।
छुप जाओ!
टायर फट गया है।
मेरे गोली चलाते ही हम उल्टी दिशा में भागेंगे।
अलग हों तो गोली मारना मुश्किल होगा।
तीन गिनते ही। एक, दो, तीन।
उसके पास कागज़ात हैं! पीछा करो!
कमीना कहीं का!
मतेयो!
तूने मेरे कज़न को मार डाला।
अब तेरी खोपड़ी के चिथड़े ज़मीन पर पड़े मिलेंगे।
शुक्रिया।
तुमने उन्हें पीछे लगाया, तुम्हारे पास जो का लेख था।
ताकि तुम ज़िंदा रहो।
खयाल रखने की ज़रूरत नहीं। पुलिसवाली हूँ, कोई कमज़ोर लड़की नहीं।
बिल्कुल।
बात हुई थी कि कल रात के बाद कुछ नहीं बदलेगा। क्या सोच रहे थे?
सोच रहा था कि जो के जाने के बाद मुझे दुनिया में किसी की परवाह नहीं थी।
और मुझे अच्छा नहीं लगा।
और फिर मैं तुमसे मिला,
और मुझे अच्छा लगने लगा।
चलो, हमें टायर बदलना है।
फ़िन्ली।
कुछ मिला?
हाँ। और फिर दो लोग हमारे पीछे पड़ गए।
और लाशें गिरीं?
मुझे एक बात जाननी है।
हमसे पहले, वे लोग सराय कैसे पहुँच गए।
स्टीवनसन ने पिकार्ड का फ़ोन पकड़ा और मुख्य लाइन पर बढ़ाया था।
- शायद उसने सुना हो। - स्टेशन में कोई भी सुन सकता है।
या फिर...
पता नहीं, शायद स्टीवनसन भोला बनने का नाटक कर रहा है।
पिछले एक साल में पिकार्ड ने कई बार मुझे स्टेशन पर फ़ोन किया।
स्टीवनसन उसकी आवाज़ पहचान गया होगा, मुलाकात की जगह समझ गया होगा।
जब तक तुम लोग पहुँचे, क्लाइनर के आदमी तैयार होंगे।
जब गाड़ी में स्पाइवी मिला, तो वहाँ चौकसी रखने वाला सामान था।
वे ज़रूर सुनने के लिए माइक इस्तेमाल करते होंगे।
मुझे यकीन नहीं कि स्टीवनसन भ्रष्ट है।
पर शायद वह काफ़ी सवाल पूछ रहा था,
हबल परिवार की चिंता करने का ढोंग कर रहा था।
बाप रे, कमीना कहीं का।
शायद उसे जो के नकली नाम का और सराय का पता चल गया और हमसे पहले वहाँ पहुँच गए।
हाँ, वैसे, हम बच गए।
तुम्हें जो मिला, हमें उसे देखना चाहिए।
- लेकिन फ़ोन पर नहीं। -मुझे एक खाली फ़ार्महाउस का पता है।
मारग्रेव से बाहर, सुनसान। ठिकाना भेजती हूँ।
अच्छा। जल्दी मिलता हूँ।
अच्छा है कि हम स्टीवनसन से संभलकर रहे।
तुम अभी भी मुझसे नाराज़ हो?
तुम्हें हिफ़ाज़त की ज़रूरत नहीं, पर मुझे जो ठीक लगा, वही किया।
जैसा कि मुझे सिखाया गया था।
यह किसी मोटे सौतेले बच्चे का काम नहीं था।
आपके बेटे ने ब्रिगेडियर जनरल के बेटे को मारा।
जब से ओकीनावा आए हैं, बिशप के लड़के ने परेशान कर रखा है।
मेरे बेटों ने बिली डोसेट का साथ दिया।
उनका दखल देना ज़रूरी नहीं।
उसका पिता उसके लिए सोच रहा है, तुम भी सोचो, स्टैन।
बच्चों का आपसी झगड़ा है।
हाँ। और आपके बच्चे ने दूसरे बच्चे के चेहरे पर मारा।
आप क्या कहना चाहते हैं?
जो नाबालिग है। उसे खास कुछ नहीं कर सकते।
पर बिशप हर मुमकिन तरीके से, स्टैन से बदला लेगा।
तुमने क्या सुना है?
वह कोई बहाना ढूँढ़कर तुम्हें एक दर्जा नीचे उतार देगा,
तुम्हारी तनख्वाह घटाएगा, ओकीनावा से निकाल, जर्मनी में कोई बेकार काम दे देगा।
हे भगवान।
पर स्टैन्ली ने कुछ गलत नहीं किया। हम इसे ठीक नहीं कर सकते?
मेरे बस में होता तो ज़रूर करता, जोज़फ़ीन।
लेकिन बिशप बदला लेने वाला कमीना है, हमेशा से।
वह मेरा पूरा कैरियर बर्बाद कर छोड़ेगा।
माफ़ करना जो तुम्हें यह बुरी खबर सुनाई। बस चेतावनी देना चाहता था।
शुक्रिया, बुच। तुम अच्छे आदमी हो।
लड़को, यहाँ आओ।
उन्होंने सच कहा क्या?
हाँ।
- यह ठीक नहीं कि आप मुसीबत में पड़ जाएँ। - हाँ।
जो किया, उससे पहले यह सोचना चाहिए था।
वह मुझसे नफ़रत करते हैं।
- मैं इसे ठीक करके रहूँगा। - नहीं!
नहीं। तुम 12 साल के हो, तुम्हें इसमें पड़ने नहीं दूँगा।
पर, जो...
तुम्हारी सूझ-बूझ ने मुँह बंद रखने को कहा।
वही सही था।
अब इसमें मत पड़ना।
"ई ऊनम प्लूरिबस।" एक में से कई।
"कइयों में से एक" होना चाहिए। "ई प्लूरिबस ऊनम।" यह उल्टा है।
यह गलती थी क्या?
जो कभी कुछ गलती से नहीं करता था।
"पी.एच." का मतलब तो पॉल हबल ही है।
"डबल्यू.बी."? किसी को इस इलाके का कोड पता है?
मुझे कुछ समझ नहीं आ रहा।
अगला "एस.सी." है। न्यू यॉर्क है।
मेम्फ़िस में, एयर नैश्नल गार्ड के साथ एक तहकीकात की थी।
शायद जे.डबल्यू. वहाँ का 901 कोड है।
समझ नहीं पा रही। जॉबलिंग का गराज, ग्रे की क्लाइनर वाली फ़ाइल।
जॉबलिंग के गराज पर तो जा चुके।
खाली बक्सों से कुछ नया नहीं पता चला।
ग्रे के पास क्लाइनर की फ़ाइल नहीं थी। जब मरा, घर और दफ़्तर की तलाशी ली थी।
सब साफ़ कर डाला। क्लाइनर के बारे में कुछ नहीं है।
इन नंबरों का पता लगाते हैं।
या फिर इन पर फ़ोन कर सकते हैं।
या फिर वह कर सकते हैं।
मैं यह रहस्यमय नंबर लगाती हूँ।
मैं न्यू यॉर्क वाला लगाता हूँ।
मेम्फ़िस।
संयुक्त राज्य पर्यावरण सुरक्षा एजेंसी।
आपकी कॉल आगे कहाँ लगाऊँ?
हैलो?
अच्छा। डबल्यू.बी. विलियम ब्रायंट हैं। प्रिंसटन में अर्थशास्त्र के प्रोफ़ेसर।
वॉइसमेल से पता चला, यूरोप में कोई कॉन्फ़्रेंस है, तीन दिनों में लौटेंगे।
मैसेज नहीं देख रहे।
अजीब बात है। मेरा नंबर कोलंबिया के अर्थशास्त्र महकमे में गया।
एस.सी. प्रोफ़ेसर स्टेफ़नी कस्टिलियो हैं,
वह भी यूरोप में किसी कॉन्फ़्रेंस में हैं, तीन दिनों में लौटेंगी।
- तुमने मेम्फ़िस राज्य में फ़ोन किया? - नहीं।
मेम्फ़िस में ईपीए के दफ़्तर।
इस सब का जालसाज़ी से क्या लेना-देना है?
हबल के नंबर का इस सब से क्या लेना-देना है?
दक्षिण अमरीका से? जानवरों के चारे से?
अच्छा। इस आखिरी वाले को अब जाने दो।
वहाँ हद से ज़्यादा जानवरों का चारा था।
तुरंत मेम्फ़िस के ईपीए सुराग का पता लगाना होगा।
फ़ेडरल स्तर पर भ्रष्ट एजेंट प्रोफ़ेसरों से ज़्यादा खतरनाक हो सकते हैं।
तुम टेनसी नहीं जा सकते। मॉली बेथ एक घंटे में आ जाएगी।
फ़ाइलों में शॉर्टहैंड हो सकता है जो सिर्फ़ तुम समझ पाओ।
हाँ। और आप दोनों को टील के आमने-सामने रहना होगा।
मैं एक जासूस को जानता हूँ।
जिस पर भरोसा कर सकते हैं?
कई मरतबा अपनी जान को लेकर उस पर भरोसा किया।
उसने मुझे कभी निराश नहीं किया।
-रीचर! - हैलो, नियली। कैसे पता चला कि मैं ही हूँ?
मेरे पापा के अलावा, सिर्फ़ तुम्हारे पास मेरा निजी नंबर है।
और इस समय, वह किसी जज जूडी के कानूनी फ़ैसले सुनते हैं।
काफ़ी समय बाद फ़ोन किया। क्या बात है?
जल्दी से, सीधी-सीधी बात करूँगा। तैयार हो?
- बताओ। -मेरा भाई सीक्रेट सर्विस में था।
जॉर्जिया में जालसाज़ी की तफ़्तीश की।
वह सच के बहुत करीब था, और किसी ने उसे मार डाला।
धत् तेरी।
तुम ठीक हो?
मेरा भाई मारा गया, मैं नहीं।
मेरी गलती है। भूल गई किससे बात कर रही हूँ।
जो के पास मेम्फ़िस ईपीए महकमे का नंबर और जे.डबल्यू. लिखा मिला।
- मेरे पास बस नंबर और आद्याक्षर हैं। - काफ़ी है।
मैं देखती हूँ। और सुनो, यार...
अगर तुम्हें बात करनी हो...
हमने की न।
तुम्हारे लिए जज़्बात कोई मायने नहीं रखते। ढोंग मत करो।
बाय, नियली।
हमेशा तुमसे इसी तरह बात करती है?
नहीं। कभी-कभी मन की भी कहती है।
हमें चलना चाहिए। मॉली बेथ जल्दी आती होगी।
जैगुआर छोड़ जाएँगे। गोलियों के निशानों से शक होगा।
मैं चलाऊँगा। तुम्हें 38 स्पेशल पसंद है न?
सच कह रहे हैं।
लिखा है कि मॉली बेथ का विमान 15 मिनटों में उतरेगा।
वह बस कागज़ात देने आएगी, कोई सामान नहीं होगा।
जहाज़ से उतरने में दस मिनट, शौचालय में पाँच मिनट,
हवाई अड्डे के सबवे तक दस, टिकट के लिए दो मिनट।
हर पाँच मिनटों में ट्रेन है। फ़ाइव पाइंट्स स्टेशन कितना दूर है?
- पंद्रह, बीस मिनट। - अच्छा।
हमें उसके आने से एक से छह मिनट पहले पहुँच जाना चाहिए।
नहीं पता कि वह कैसी दिखती है।
- वह हमें कैसे ढूँढेगी? - उसे पता है कि जो कैसा दिखता है।
और मैं जो जैसा दिखता हूँ।
रीचर, पता है कि तुम्हें ब्लूज़ पसंद है, पर इसे महसूस करना होगा।
नहीं।
अच्छा।
वह उत्तर को जाने वाली गोल्ड या रेड ट्रेन पर होगी। अलग प्लेटफ़ार्म पर आती हैं।
वह मिल गई।
वह हमसे एस्कलेटर के ऊपर मिलना चाहती है।
वह कहाँ है?
हम नहीं दिखे होंगे, आगे निकल गई होगी।
कोई मुझे अनदेखा नहीं कर पाता।
कुछ तो गड़बड़ है।
अलग हो जाओ। तुम सीढ़ियों से जाओ, आप लिफ़्ट से।
- माफ़ कीजिए। - ए!
धत्।
अच्छा।
ए! हे भगवान!
जो।
संवाद अनुवादक परवीन कौर शोम
रचनात्मक पर्यवेक्षक जनक कविरत्न